Han var søn af karakteriseret [[major]] Michael Jansen Sundt (død i [[Larvik|Laurvig]] 1685) og dennes 2. hustru, Helvig Cathrine Friedlieb. Fra sin barndom bestemtes han til den militære stand, og efter at han havde nydt undervisning i [[artilleri]] og [[fortifikation]], udnævntes han i [[1696]] til [[konstabel]]. Samme år drog han med sin [[Kaptajn (militær)|kaptajn]] til udlandet og gik i engelsk tjeneste som underfyrværker ved artilleriet i de forbundne magters [[Pfalziske Arvefølgekrig|krig]] mod [[Ludvig 14. af Frankrig|Ludvig XIV af Frankrig]]. Efter [[freden i Rijswijk]] [[1697]] vendte han tilbage til [[Norge]], hvor han blev underfyrværker og [[1699]] fyrværker ved artilleriet. I [[Den Store Nordiske Krig|krigen]] med [[Sverige]] [[1700]] beordredes han til [[Basmo Fæstning]], hvor han tillige havde med ledelsen af fæstningsarbejderne at gøre. Han blev samme år [[stykjunker]] på [[Kongsvinger Fæstning|Kongsvinger]], [[1702]] karakteriseret [[løjtnant]], [[1704]] [[kaptajnløjtnant]] ved artilleriet på [[Akershus slot|Akershus]], [[1707]] karakteriseret kaptajn af [[infanteri]]et og på ny ansat ved artilleriet på Kongsvinger, [[1708]] virkelig artillerikaptajn.
Historie